Când pot deveni nocive activitățile extra-școlare pentru copii și cum pot părinții să rămână echilibrați. Psiholog: „Sunt benefice atât timp cât au sens pentru ei”
Românii sunt printre cei mai stresați europeni, iar motivele sunt multe: jobul, volumul de muncă adesea epuizant, programul zilnic al familiei extrem de încărcat, dar și problemele financiare. La toate acestea se adaugă în familiile cu copii grijile firești de părinte, care în final stresează și mai tare părinții, copiii, familia. ,,Un program extrem de încărcat ne fură bucuria”, avertizează Corina Dobre, psihoterapeut pentru adulți și adolescenți, referindu-se la relația dintre părinți și copiii și la felul în care poate fi afectată de prea multe activități extrașcolare.